EELNÕU

juuni 2025

**Vabariigi Valitsuse seaduse muutmise ja sellest tulenevalt teiste seaduste muutmise seadus**

**§ 1. Vabariigi Valitsuse seaduse muutmine**

Vabariigi Valitsuse seaduses tehakse järgmised muudatused:

**1)** paragrahvi 49 lõike 1 punktis 131, § 73 lõike 1 punktis 21, 61. peatüki pealkirjas ning §-de 922 ja 923 pealkirjas asendatakse sõnad „siseaudiitori kutsetegevus“ sõnaga „siseaudit“ vastavas käändes;

**2)** paragrahvi 922 lõiked 1, 2 ja 4 tunnistatakse kehtetuks;

**3)** paragrahvi 922 lõige 3 muudetakse ja sõnastatakse järgmiselt:

„(3) Täidesaatva riigivõimu asutuse juhi vahetus alluvuses moodustatakse vajaduse korral siseaudiitori ametikoht, luuakse struktuuriüksus või ostetakse siseaudiitori teenust isikult, kellel on siseaudiitori ülesannete täitmiseks vajalikud teadmised, oskused, kogemused, haridus, kutsealane sobivus ja laitmatu maine.“;

**4)** paragrahvi 922 täiendatakse lõigetega 5–10 järgmises sõnastuses:

„(5) Siseaudit täidesaatva riigivõimu asutuses on asutusesisene sõltumatu, objektiivne, kindlust ja nõu andev tegevus, mis lisab väärtust asutuse tegevusele ning aitab riskijuhtimis-, kontrolli- ja valitsemisprotsesside hindamise kaudu kaasa asutuse eesmärkide saavutamisele.

(6) Täidesaatva riigivõimu asutuse siseaudiitori ülesanne on anda sõltumatu hinnang sellele, kas sisekontrollisüsteem on ressursside säästliku, tõhusa ja mõjusa kasutamise korral piisav ja tõhus.

(7) Ülesannete täitmiseks on siseaudiitoril vaba ja tingimusteta juurdepääs täidesaatva riigivõimu asutuse valduses olevatele dokumentidele ja muule materjalile ning kohtadele.

(8) Siseaudiitoril on õigus jälgida, kas avastatud puudused on kõrvaldatud ja tehtud ettepanekud täidetud.

(9) Ülesandeid täites peab siseaudiitor olema aus, objektiivne ja sõltumatu täidesaatva riigivõimu asutuse juhtkonnast ning vältima huvide konflikti.

(10) Siseaudiitor on kohustatud hoidma saladuses siseauditi ülesannete täitmise käigus teatavaks saanud teavet. Saladuse hoidmise kohustus ei kehti seaduse alusel avaldatava teabe suhtes.“;

**5)** paragrahvi 923 lõike 1 punktid 1 ja 2 muudetakse ning sõnastatakse järgmiselt:

„1) annab juhendeid täidesaatva riigivõimu asutuste sisekontrollisüsteemi rakendamiseks;

2) nõustab täidesaatva riigivõimu asutusi siseauditiga seotud küsimustes.“.

**§ 2. Audiitortegevuse seaduse muutmine**

Audiitortegevuse seaduses tehakse järgmised muudatused:

**1)** paragrahvi 1 punktid 4 ja 5, §-d 5 ja 6, § 16 lõike 2 punktid 5–7, § 19 lõike 1 punkt 4, § 20 lõike 2 punkt 2, § 20 lõiked 5 ja 51, § 21 lõige 5, 3. ja 4. peatükk, § 121 lõiked 5 ja 6, § 123 lõike 1 punktid 6–9, § 123 lõiked 2–4, § 130 lõike 1 punkt 4, § 132 lõige 5 ning § 159 tunnistatakse kehtetuks;

**2)** paragrahvi 1 punktist 8 jäetakse välja sõna „siseaudiitorite,“;

**3)** paragrahvi 19 lõikest 3 jäetakse läbivalt välja sõnad „või siseaudiitori“;

**4)** paragrahvi 20 lõikes 8 asendatakse sõnad „vandeaudiitori kutset, avaliku sektori vandeaudiitori kutsetaset, siseaudiitori kutset või kutsetaset“ sõnadega  „vandeaudiitori kutset või avaliku sektori vandeaudiitori kutsetaset“;

**5)** paragrahvi 21 lõikes 6 asendatakse sõnad „vande- või siseaudiitorite“ sõnaga „vandeaudiitorite“;

**6)** paragrahvi 22 lõike 1 sissejuhatavast lauseosast jäetakse välja sõnad „ja siseaudiitori“;

**7)** paragrahvi 22 lõike 2 punktis 5 asendatakse sõnad „vande- ja siseaudiitori“ sõnaga „vandeaudiitori“;

**8)** paragrahvi 22 lõike 2 punktis 6 asendatakse tekstiosa „§-des 46 ja 70“ tekstiosaga „§-s 46“;

**9)** paragrahvi 941 täiendatakse pärast tekstiosa „konsolideeritud kestlikkusaruande“ tekstiosaga „ning nende aruannete raamatupidamise seaduse § 25 lõikes 1 sätestatud nõuetele vastavuse“;

**10)** paragrahvi 130 lõike 1 punktist 1 jäetakse välja sõnad „või siseaudiitorile“;

**11)** paragrahvi 1853 lõike 7 esimeses lauses asendatakse tekstiosa „koolitusel enne 2026. aasta“ tekstiosaga „koolitusel enne 2029. aasta“.

**§ 3. Investeerimisfondide seaduse muutmine**

Investeerimisfondide seaduses tehakse järgmised muudatused:

**1)** paragrahvi 311 lõike 3 punktist 1 jäetakse välja sõna „atesteeritud“;

**2)** paragrahvi 349 lõike 2 teine lause tunnistatakse kehtetuks.

**§ 4. Kindlustustegevuse seaduse muutmine**

Kindlustustegevuse seaduse § 103 lõike 2 teine lause tunnistatakse kehtetuks.

**§ 5. Kohaliku omavalitsuse korralduse seaduse muutmine**

Kohaliku omavalituse korralduse seaduse § 481 lõige 8 tunnistatakse kehtetuks.

**§ 6. Krediidiasutuste seaduse muutmine**

Krediidiasutuste seaduse § 60 lõike 1 teine lause tunnistatakse kehtetuks.

**§ 7. Krediidiinkassode ja -ostjate seaduse muutmine**

Krediidiinkassode ja -ostjate seaduse § 42 lõike 3 teine lause tunnistatakse kehtetuks.

**§ 8. Makseasutuste ja e-raha asutuste seaduse muutmine**

Makseasutuste ja e-raha asutuste seaduse § 51 lõike 2 teine lause tunnistatakse kehtetuks.

**§ 9. Raamatupidamise seaduse muutmine**

Raamatupidamise seaduses tehakse järgmised muudatused:

**1)** paragrahvi 24 lõike 8 sissejuhatavas lauseosas asendatakse sõnad „raamatupidamiskohustuslane, kelle majandusaasta aruandeid auditeeritakse“ sõnadega „raamatupidamiskohustuslane, kes ei ole mikroettevõtja ja kelle majandusaasta aruandeid auditeeritakse“;

**2)** paragrahvi 25 lõike 4 teises lauses asendatakse sõna „auditeeritava“ sõnadega „audiitorkontrolli kohustusega“;

**3)** paragrahvi 38 lõike 1 punkt 2 tunnistatakse kehtetuks.

**§ 10. Rahapesu ja terrorismi rahastamise tõkestamise seaduse muutmine**

Rahapesu ja terrorismi rahastamise tõkestamise seaduse § 724 lõike 2 teine lause tunnistatakse kehtetuks.

**§ 11. Väärtpaberituru seaduse muutmine**

Väärtpaberituru seaduse § 832 lõike 2 teine lause tunnistatakse kehtetuks.

Lauri Hussar

Riigikogu esimees

Tallinn 2025

Algatab Vabariigi Valitsus 2025

(allkirjastatud digitaalselt)